77.01 REGOLAMENTI DWAR L-ORGANIZZAZZJONI U L-KONTENUT TAL-ISKAMBJU TA’ INFORMAZZJONI ESTRATTA MIR-REKORDS KRIMINALI BEJN MALTA U STATI MEMBRI OĦRA L-AVVIŻ LEGALI 135 tal-2016. L-AVVIŻ LEGALI 135 tal-2016. 1. Titolu u għan. (1) It-titolu ta’ dawn ir-regolamenti hu r-Regolamenti dwar l-Organizzazzjoni u l-Kontenut tal-Iskambju ta’ Informazzjoni Estratta mir-Rekords Kriminali bejn Malta u Stati Membri oħra. (2) Dawn ir-regolamenti jittrasponu d-Deċiżjoni Qafas tal-Kunsill 2009/315/ĠAI tas-26 ta’ Frar 2009 dwar l-organizzazzjoni u l-kontenut tal-iskambju bejn l-Istati Membri, ta’ informazzjoni estratta mir-rekords kriminali. (3) L-iskop ta’ dawn ir-regolamenti hu li jirregola l-iskambju ta’ informazzjoni bejn Malta u Stati Membri oħra, estratta mir-rekords kriminali li jikkonċernaw persuni fiżiċi. Tifsir. 2. Għall-finijiet ta’ dawn ir-regolamenti: " Awtorità Ċentrali Nazzjonali " tfisser l-Kummissarju tal-Pulizija li permezz tal-Uffiċċju tar-Rekords Krimina li hu l-awtorità ċentrali maħtura biex tkun responsabbli mir-reġistru nazzjonali tar-rekords kriminali; "kun danna " tfisser kwalunkwe sentenza finali minn qorti ta’ ġurisdizzjoni kriminali kontra persuna fiżika rigward reat kriminali, fil-limitu li dawn is-sentenzi jiġu rreġistrati fir-reġistru nazzjonali tar-rekords kriminali; " proċedimenti kriminali " tfisser l-istadju qabel il-proċess kriminali, l-istadju tal-proċess nnifsu u l-eżekuzzjoni tal-kundanna; "rekordkriminali " tfisser ir-reġistru nazzjonali tar-rekords kriminali li fih jiġu rreġistrati l-kundanni skont il-liġi ta’ Malta; " Stat Membru " tfisser xi wieħed mill-Istati Membri tal-Unjoni Ewropea; " it-Trattat " għandu jkollu l-istess tifsira mogħtija lil u bl-artikolu 2 tal-Att dwar l-Unjoni Ewropea; Kap. 460. Kap. 460. " Unjoni Ewropea " tfisser l-Unjoni Ewropea kif imfissra fit-Trattat. 3. Obbligi tal-Awtorità Ċentrali Nazzjonali meta Maltahi l-Istat Membru li jikkundanna. (1) L-Awtorità Ċentrali Nazzjonali għandha tieħu l-miżuri neċessarji sabiex tiżgura li l-kundanni kollha mogħtija fit-territorju Malti jkunu akkumpanjati, meta provduti għar-rekord kriminali tagħha, minn informazzjoni dwar iċ-ċittadinanza jew iċ-ċittadinanzi tal-persuna kkundannata jekk din tkun ċittadin ta’ Stat Membru ieħor. (2) L-Awtorità Ċentrali Nazzjonali għandha, kemm jista’ jkun malajr, tinforma lill-awtoritajiet ċentrali tal-Istati Membri l-oħra dwar kwalunkwe kundanna mogħtija fit-territorju Malti kontra ċ-ċittadini ta’ Stati Membri l-oħra, kif reġistrati fir-rekord kriminali: Iżda meta jkun magħruf li persuna kundannata tkun ċittadin ta’ diversi Stati Membri, l-Awtorità Ċentrali Nazzjonali għandha tikkomunika l-informazzjoni rilevanti lil dawn l-Istati Membri kollha, ukoll jekk il-persuna kundannata tkun ċittadin Malti. (3) L-informazzjoni dwar it-tibdil jew tħassir sussegwenti ta’ informazzjoni li tkun tinsab fir-rekords kriminali għandha tiġi kkomunikata minnufih mill-Awtorità Ċentrali Nazzjonali lill-awtorità ċentrali tal-Istat Membru taċ-ċittadinanza tal-persuna. (4) L-Awtorità Ċentrali Nazzjonali li tkun provdiet informazzjoni skont is-sub regolamenti (2) u (3) għandha tikkomunika lill-awtorità ċentrali tal-Istat Membru taċ-ċittadinanza tal-persuna, fuq it-talba ta’ din tal-aħħar f’każijiet individwali, kopja tal-kundanni u l-miżuri sussegwenti kif ukoll kwalunkwe informazzjoni oħra rilevanti sabiex din tkun tista’ tikkunsidra jekk dawn jirrikjeduxxi miżura fuq livell nazzjonali. 4. (1) Kwalunkwe informazzjoni kkomunikata mill-awtoritajiet ċentrali ta’ Stati Membri oħra dwar kundanni mogħtija fit-territorju tagħhom kontra ċittadini Maltin għandha tinżamm mill-Awtorità Ċentrali Nazzjonali skont ir-regolament 9(2). (2) Kwalunkwe tibdil jew tħassir ta’ informazzjoni kkomunikata mill-awtoritajiet ċentrali ta’ Stati Membri oħra lill-Awtorità Ċentrali Nazzjonali għandu jinvolvi l-istess tibdil jew tħassir mill-Awtorità Ċentrali Nazzjonali fir-rigward ta’ informazzjoni miżmuma skont is-sub regolament (1) għall-fini ta’ trasmissjoni mill-ġdid. (3) Għall-fini ta’ transmissjoni mill-ġdid, l-Awtorità Ċentrali Nazzjonali tista’ tuża biss l-informazzjoni li ġiet aġġornata skont is-sub regolament (2). 5. Talba għal informazzjoni dwar kundanni. (1) Meta tintalab informazzjoni mir-rekord kriminali ta’ Stat Membru bil-għan li jittieħdu proċedimenti kriminali kontra persuna jew għal kwalunkwe għan ieħor ħlief għal dak ta’ proċedimenti kriminali, l-Awtorità Ċentrali Nazzjonali tista’, skont il-liġi ta’ Malta, tissottometti talba lill-awtorità ċentrali ta’ Stat Membru ieħor biex l-informazzjoni u d-data relatata jiġu estratti mir-rekord kriminali. (2) Meta persuna titlob informazzjoni dwar ir-rekord kriminali tagħha stess, l-Awtorità Ċentrali Nazzjonali tista’, skont dawn ir-regolamenti, tissottometti talba lill-awtorità ċentrali ta’ Stat Membru ieħor għal informazzjoni u data rela tata li għandhom jiġu estratti mir-rekord kriminali, sakemm il-persuna kkonċernata hi jew kienet resident jew ċittadin ta’ Malta jew tal-Istat Membru rikjest: Iżda jekk l-Awtorità Ċentrali Nazzjonali hija l-Istat Membru rikjest, din għandha tikkomunika t-tweġiba tagħha fi żmien għoxrin ġurnata ta’ xogħol mid-data tal-wasla tat-talba. (3) Kull meta ċittadin mhux Malti jitlob lill-Awtorità Ċentrali Nazzjonali għall-informazzjoni dwar ir-rekord kriminali tiegħu stess, l-Awtorità Ċentrali Nazzjonali għandha tissottometti talba lill-awtorità ċentrali tal-Istat Membru taċ-ċittadinanza tal-persuna biex tiġi estratta informazzjoni u data relatata mir-rekord kriminali sabiex hija tkun tista’ tinkludi tali informazzjoni u data relatata fl-estratt li jiġi provdut lill-persuna kkonċernata. (4) It-talbiet kollha għal informazzjoni jew data relevanti għandhom jiġu sottomessi bl-użu tal-formola stabbilita fl-Iskeda I. 6. Obbligi tal-Awtorità Ċentrali Nazzjonali meta tirrispondi għat-talbiet ta’ informazzjoni dwar kundanni. (1) Meta informazzjoni estratta mir-rekord kriminali ta’ ċittadin Malti tkun mitluba mill-Awtorità Ċentrali Nazzjonali bil-għan li jittieħdu proċedimenti kriminali, l-Awtorità Ċentrali Nazzjonali għandha tikkomunika lill-awtorità ċentrali tal-Istat Membru rikjedenti l-informazzjoni, dwar: (a) kun danni mogħtija fit-territorju Malti u reġistrati fir-rekord kriminali; (b) kwalunkwe kundanni mogħtija fi Stati Membri oħra li ġew ikkomunikati lill-Awtorità Ċentrali Nazzjonali u reġistrati fir-rekord kriminali; (ċ) kwalunkwe kundanni mogħtija f’pajjiżi terzi u sussegwentament ikkomunikati lill-Awtorità Ċentrali Nazzjonali u reġistrati fir-rekord kriminali. (2) Meta informazzjoni estratta mir-rekord kriminali ta’ ċittadin Malti tkun mitluba mill-Awtorità Ċentrali Nazzjonali għal kwalunkwe għan ieħor ħlief dak tal-proċediment kriminali, l-Awtorità Ċentrali Nazzjonali għandha fir-rigward ta’ kundanni mogħtija fit-territorju tagħha u ta’ kundanni mogħtija f’pajjiżi terzi, li ġew sussegwentement ikkomumikati lilha u reġistrati fir-rekords kriminali, twieġeb skont il-liġi ta’ Malta: Iżda fir-rigward ta’ kwalunkwe informazzjoni dwar ċittadin Malti rigward kundanni mogħtija fi Stat Membru ieħor, li ġew ikkomunikati lill-Awtorità Ċentrali Nazzjonali, din tal-aħħar għandha, skont il-liġi ta’ Malta, tikkomunika lill-Istat Membru rikjedenti l-informazzjoni li ġiet miżmuma skont ir-regolament 9(2) kif ukoll l-informazzjoni li ġiet ikkomunikata lilha u reġistrata fir-rekord kriminali tagħha: Iżda wkoll, meta tikkomunika l-informazzjoni skont ir-regolament 3, l-Awtorità Ċentrali Nazzjonali tista’ tinforma lill-awtorità ċentrali tal-Istat Membru taċ-ċittadinanza tal-persuna li l-informazzjoni dwar il-kundanni mogħtija f’Malta u kkomunikata lil din l-awtorità ċentrali ma tistax tiġi ikkomunikata mill-ġdid għal ebda għan ħlief għal dak ta’ proċedimenti kriminali: Iżda wkoll, meta l-awtorità ċentrali tal-Istat Membru l-ieħor tikkomunika informazzjoni fuq ċittadini Maltin rigward kundanni mogħtija fi Stat Membru ieħor, l-Awtorità Ċentrali Nazzjonali ma tistax tikkomunika mill-ġdid l-informazzjoni jekk l-awtorità ċentrali tal-Istat Membru l-ieħor tinforma lil din tal-ewwel li l-informazzjoni ma tistax tiġi kkomunikata mill-ġdid għal ebda għan ħlief għal dak ta’ proċedimenti kriminali. F’dan il-każ, l-Awtorità Ċentrali Nazzjonali għandha, fir-rigward ta’ tali kundanni, tinforma lill-Istat Membru rikjedenti liema Stat Membru ieħor kien ikkomunika t-tali informazzjoni sabiex l-Istat Membru rikjedenti jkun jista’ jissottometti direttament it-talba lill-Istat Membru li ikkundanna sa biex jikseb informazzjoni dwar it-tali kun danni. (3) Meta informazzjoni minn pajjiż terz tintalab mir-rekord kriminali ta’ ċittadin Malti, l-Awtorità Ċentrali Nazzjonali tista’ twieġeb rigward il-kundanni kkomunikati minn Stat Membru ieħor biss fil-limitazzjonijiet applikabbli għall-komunikazzjoni tal-informazzjoni lil Stati Membri oħrajn skontsu b-regolamenti). (4) Meta informazzjoni estratta minn rekord kriminali ta’ ċittadin mhux Malti tkun mitluba, l-Awtorità Ċentrali Nazzjonali għandha tikkomunika informazzjoni dwar kundanni mogħtija f’Malta u dwar kundanni mogħtija kontra ċittadini ta’ pajjiż terz u kontra persuni bla stat li tinsab fir-rekord kriminali tiegħu fl-istess limitu kif previst fl-Artikolu 13 tal-Konvenzjoni Ewropea dwar Assistenza Reċiproka f’Materji Kriminali. (5) Ir-risposta għandha ssir bl-użu tal-formola stabbilita fl-Iskeda II. Din għandha tkun akkumpanjata b’lista ta’ kundanni, kif previst fil-liġi ta’ Malta. 7. Skadenzi għal tweġibiet u lingwi użati. (1) Meta informazzjoni tigi mitluba mill-Awtorità Ċentrali Nazzjonali bil-għan li jittieħdu proċedimenti kriminali kontra persuna jew għal kwalunkwe għan ieħor ħlief għal dak ta’ proċedimenti kriminali, l-Awtorità Ċentrali Nazzjonali għandha tikkomunika t-tweġibiet tagħħa b’mod immedjat u fi kwalunkwe każ f’perjodu ta’ mhux aktar tard minn għaxart ijiem ta’ xogħol mid-data tal-wasla tat-talba, kif previst mil-liġi ta’ Malta, ir-regoli jew il-prattika, bl-użu tal-formola stabbilita fl-Iskeda II: Iżda meta l-Awtorità Ċentrali Nazzjonali tkun teħtieġ aktar informazzjoni biex tidentifika l-persuna involuta fit-talba, din għandha tikkonsulta immedjatament lill-Istat Membru rikjedenti bil-għan li tipprovdi risposta fi żmien għaxart ijiem ta’ xogħol mid-data tal-wasla tal-informazzjoni addizzjonali. (2) L-Awtorità Ċentrali Nazzjonali għandha tirrispondi għat-talbiet bil-Malti jew bl-Ingliż, jew bi kwalunkwe lingwa oħra aċċettata mill-Awtorità Ċentrali Nazzjonali u mill-Istat rikjedenti. Meta l-Awtorità Ċentrali Nazzjonali hi l-Istat rikjedenti, il-lingwa użata għandha tkun il-Malti jew l-Ingliż. 8. Kondizzjonijiet għall-użu ta’ data personali. (1) Data personali provduta minn awtoritajiet ċentrali ta’ Stati Membri oħra tista’ tintuża mill-Awtorità Ċentrali Nazzjonali biss għall-għanijiet tal-proċedimenti kriminali li għalihom ġiet mitluba, kif speċifikat fil-formola stabbilita fl-Iskeda I. (2) Data personali provduta mill-awtoritajiet ċentrali ta’ Stati Membri oħra għal kwalunkwe għanijiet għajr dawk tal-proċedimenti kriminali, tista’ tintuża mill-Awtorità Ċentrali Nazzjonali skont il-liġi ta’ Malta biss għall-għanijiet li ġiet mitluba għalihom u fil-limitazzjonijiet speċifikati fil-formola stabbilita fl-Iskeda I. (3) Mingħajr preġudizzju għas-subregolament), data personali provduta mill-awtoritajiet ċentrali ta’ Stati Membri oħra tista’ tintuża biex tiġi evitata theddida immedjata u serja għas-sigurtà pubblika. (4) L-Awtorità Ċentrali Nazzjonali għandha tieħu l-miżuri neċessarji biex tiżgura li data personali li ġiet irċevuta minn Stat Membru ieħor, jekk ikkomunikata lil pajjiż terz skont ir-regolament 6(3), tkun soġġetta għall-istess limitazzjonijiet ta’ użu bħal dawk applikabbli fi Stat Membru rikjedenti skont is-sub regolament (2) ta’ dan ir-regolament. L-Awtorità Ċentrali Nazzjonali għandha tispeċifika li data personali, jekk ikkomunikata lil pajjiż terz għall-għanijiet ta’ proċedimenti kriminali, tista’ tkompli tintuża minn dak il-pajjiż terz biss għall-għanijiet ta’ proċedimenti kriminali. (5) Dan ir-regolament ma japplikax għal data personali miksuba minn Stat Membru taħt dawn ir-regolamenti u li toriġina minn dak l-Istat Membru. 9. (1) Meta tiġi kkomunikata informazzjoni skont ir-regolament 3), l-Awtorità Ċentrali Nazzjonali għandha tikkomunika l-informazzjoni li ġejja: (a) informazzjoni li għandha tiġi ikkomunikata dejjem, sakemm, f’każijiet individwali, tali informazzjoni mhijiex magħrufa mill-Awtorità Ċentrali Nazzjonali (informazzjoni obbligatorja): (i) informazzjoni dwar il-persuna kkundannata (isem sħiħ, data tat-twelid, post tat-twelid (belt jew Stat), sess, ċittadinanza u-jekk applikabbli-isemżismijiet preċedenti); (ii) informazzjoni dwar in-natura tal-kundanna (data tal-kundanna, isem tal-qorti, data li fiha s-sentenza saret finali); (iii) informazzjoni dwar ir-reat li jwassal għall-kundanna (data tar-reat li jwassal għall-kundanna u l-isem jew il-klassifikazzjoni legali tar-reat kif ukoll bħala referenza għad-dispożizzjonijiet legali applikabbli); u (iv) informazzjoni dwar il-kontenut tal-kundanna, (b’mod partikolari s-sentenza kif ukoll kwalunkwe pieni supplimentari, miżuri ta’ sigurtà u deċiżjonijiet sussegwenti li jimmodifikaw l-infurzar tas-sentenza); (b) informazzjoni li għandha tiġi kkomunikata jekk reġistrata fir-rekord kriminali (informazzjoni fakultattiva): (i) isem il-ġenituri tal-persuna kundannata; (ii) in-numru ta’ referenza tal-kundanna; (iii) il-post tar-reat; u (iv) l-iskwalifiki li jirriżultaw mill-kundanna; (ċ) informazzjoni li għandha tiġi kkomunikata, jekk disponibbli lill-Awtorità Ċentrali Nazzjonali (informazzjoni addizzjonali): (i) in-numru tal-identità tal-persuna kundannata jew it-tip u n-numru tad-dokument ta’ identifikazzjoni tal-persuna; (ii) il-marki ta’ swaba’, li ttieħdu minn dik il-persuna; u (iii) jekk applikabbli, psewdonimu u, jew isem (ismijiet) xort’ oħra: Iżda l-Awtorità Ċentrali Nazzjonali tista’ tikkomunika kwalunkwe informazzjoni oħra dwar kundanni jekk reġistrati fir-rekord kriminali. (2) L-Awtorità Ċentrali Nazzjonali għandha żżomm l-informazzjoni kollha tat-tipi elenkati fis-sub regolament (1)(a) u (b), li hija rċeviet minn awtorijitajiet ċentrali oħra rigward kundanni mogħtija fi Stati Membri oħra imwettqa minn ċittadini Maltin għall-iskop ta’ komunikazzjoni mill-ġdid skont ir-regolament 6. Għall-istess skop, l-Awtorità Ċentrali Nazzjonali tista’ żżomm l-informazzjoni tat-tipi elenkati fis-sub regolament (1)(ċL-Awtorità Ċentrali Nazzjonali għandha żżomm l-informazzjoni kollha tat-tipi elenkati fis-sub regolament (1)(a) u (b).